#

 **Turvavööde kasutus ja õpilaste/bussijuhi käitumine koolibussis/bussis.**

 **Liikumisviisid kooli saamiseks.**  *(Võimalik siduda koolitee ohutuse teemaga).*

Sellel teemal õpilaste uurimuste läbiviimine võimaldab KOVil, koolil, õpetajatel saada infot ühistranspordi või koolibussiringi kasutavate õpilaste käitumise ja turvavöö õige kasutuse kohta.

Uurimistööd võib kitsamas alateemas kirjutada, nt: oma kooli koolibussi teenuse hindamiseks (vt Lisa 1, vaatlusleht) või õpilaste käitumise uurimiseks ühistranspordis (nii avalikul liinil kui tellitud koolibussis). Maanteeamet on koostöös TalTechi, Tallinna Tehnikakõrgkooli, Sisekaitseakadeemia ja Tallinna Ülikooli Haapsalu kolledžiga uurimas koolibusside ohutust.

Võimalik tutvuda ka üliõpilaste lõputöödega: Alar Smirnov [Koolibusside tehnilise seisukorra uuring Rapla ja Kohila valla näitel](https://www.mnt.ee/sites/default/files/content-editors/Failid/eto/smirnov_alar_diplomitoo.pdf)*;* Rando Luhaorg [Turvavarustuse kasutamine koolibussides Rapla valla näite](https://www.mnt.ee/sites/default/files/content-editors/Failid/eto/luhaorg_rando_diplomitoo.pdf)l*;* Rafael Millerman [Ruila Põhikooli õpilaste turvavarustuse kasutusharjumused koolibussis enne ja pärast kogemusõppe tundi](https://www.mnt.ee/sites/default/files/content-editors/Failid/eto/milerman_rafael_diplomitoo_1.pdf).

# Seos läbiva teema „Tervis ja ohutus“ õpitulemuste ja ohutusteemaliste õpetajaraamatuga

Õpilane põhjendab turva- ja ohutust suurendavate vahendite (turvavöö) vajalikkust ja kasutab neid igapäevases tegevuses erinevates liikluskeskkondades:

* toob välja seosed turvavöö kasutamise, kiiruse ja kokkupõrke vahel;
* põhjendab ja analüüsib turvavöö kasutamise vajalikkust;
* kinnitab autos, taksos ja bussis turvavöö;
* Õpilane jälgib ja analüüsib enda ning kaaslaste käitumist ohutuse seisukohast, eristab ohtlikku liikluskäitumist ohutust liikluskäitumisest, ning peab ohutut käitumist oluliseks.
* jälgib ja analüüsib enda ja teiste käitumist liikluses erinevates liikluskeskkondades;
* viib läbi uurimuse või teavitustegevuse ohutu käitumise propageerimiseks klassis või koolis;
* analüüsib võimalikke ohtlikke situatsioone erinevates liikluskeskkondades ja erinevates liikleja rollides;
* sekkub sobival viisil ja ennastsäästvalt ohuolukorra ärahoidmiseks kui kaaslase käitumine oma või teiste elu ohtu seab, oskab tähelepanu juhtida teiste ohtlikule käitumisele liikluses;
* saab aru, et ohutu käitumine liikluses aitab vältida õnnetusi, valikute korral eelistab käituda ohutult ning teeb soovitusi ohtudest hoidumiseks.

[Läbiva teema „Tervis ja ohutus“ ohutuse alateema III kooliastme õpetajaraamatus](https://e-koolikott.ee/kogumik/9443-Labiva-teema-Tervis-ja-ohutus-ohutuse-alateema-opetajaraamat) on turvavöö teemaga võimalik seondada üldisemaid [ohutuse teemalisi ülesandeid](http://www.liikluskasvatus.ee/opetajale/ohutusteemalised-opetajaraamatud/iii-kooliaste/ohutuse-teemaulesed-ulesanded/), samuti on turvavöö ohutuse kohta ülesandeid:

* + I kooliastmes: [Turvavöö kasutamine](http://www.liikluskasvatus.ee/opetajale/ohutusteemalised-opetajaraamatud/i-kooliaste/liiklusulesanded/)
	+ III kooliaste: [Joobes ja juhtimisõiguseta isik autoroolis](http://www.liikluskasvatus.ee/opetajale/ohutusteemalised-opetajaraamatud/iii-kooliaste/liiklusulesanded/)
	+ IV kooliastmes: [Kihutamine linnatänavatel](http://www.liikluskasvatus.ee/opetajale/ohutusteemalised-opetajaraamatud/iv-kooliaste/liiklusulesanded/)

# Taustinfo teema/probleemistiku avamiseks

Turvavööd on kavandatud liiklusõnnetustest saadavate vigastuste vältimiseks ja vähendamiseks läbi inimeste istekohtadel hoidmise. Turvavööd tagavad liiklusõnnetuse hetkel, et sõitja ja sõiduki sisemuse vahel oleks võimalikult vähe kontakte ning vähendavad märkimisväärselt sõidukis viga saamise ohtu.

Kinnitatud turvavöö hoiab sellise õnnetusjuhtumi korral inimest tema istekohal kinni, takistades teda sõidukist välja paiskumast ning rulluva sõiduki alla jäämast. Lisaks eelnevale on turvavöö kasutegur suur just väiksematel kiirustel (nt asulakiirusel) toimuvate kokkupõrgete tagajärgede leevendamisel.

Vanemad teadusuuringud näitasid, et ainuüksi turvavöö kinnitamine vähendab liiklusõnnetuse korral autojuhtide vigastusi 57% väiksema kiiruste ja 48% suurema kiiruse korral ning kõikide sõitjate vigastusi 63% väiksema kiiruse ja 55% suurema kiiruse korral.

Hilisemad uuringud on näidanud, et turvavööd on juhtide surmaga lõppenud õnnetuste vältimiseks 50%, raskete vigastuste vältimiseks 45% ning väikseimate vigastuste vältimiseks 25% tõhusad. Kahe punkti turvavööd on võrreldes kolme punkti turvavöödega vähem efektiivsed, kuid tagavad siiski märkimisväärse kaitse, vähendades surmajuhtumeid 32%.

Turvavööst maksimaalse kasu saamiseks tuleb turvavöö kinnitada õigesti. *Kuidas turvavööd õigesti kinnitada, selle kohta loe lisast „Ohutu sõidu reeglid“.*

2019 aasta küsitluse järgi:

* kinnitab turvavöö enamasti 48% bussiga liiklejatest.
* Vastajatelt, kes üldjuhul turvavööd ei kinnita sõites auto tagaistmel või bussiga, mille istekoht on turvavööga varustatud, uuriti põhjuseid. Mõlemal juhul on levinuimaks põhjuseks harjumuse puudumine, unustamine (üle poolte jaoks), kuid välja toodi ka lühikest vahemaad ja ebamugavust.
* Sellest, et bussis on turvavöö kinnitamine selle olemasolul kohustuslik, on teadlik 87% elanikkonnast; bussiga liiklejate seas on sellest teadlike osakaal samuti 87%. Teadlikkus on aastatega mõlemas sihtgrupis kasvanud.
* 2/3 bussiga liiklejatest on viimase 12 kuu jooksul kuulnud, et et bussijuht on enne sõidu alustamist või sõidu ajal meelde tuletanud turvavöö kinnitamise vajadust; kuulnud ei ole sellist märguannet 23%. 12% bussiga sõitnutest ei ole aga enda teada turvavööga varustatud bussiga sõitnud, 4% ei osanud vastata. Kuigi bussijuhi märguannet kuulnute osakaal on eelmise aastaga võrreldes pea samal tasemel, siis on selle kuulmine muutunud mõnevõrra harvemaks.
* Valmisolek kinnitada turvavöö bussijuhi meeldetuletusel on olemas 79%l bussiga liiklejatest, kes üldjuhul (alla 70% juhtudest) bussis turvavööd ei kinnita. Sarnane oli tulemus ka eelmistel aastatel.

# Olemasolevad õppe- ja teabematerjalid

<https://www.mnt.ee/et/ametist/uuringud> nimetus: sõiduki turvavarustus, kehamassi kalkulaator <https://apps.zed.ee/kehamass/>, õppeklipp „turvavöö“ <http://www.liikluskasvatus.ee/opetajale/uldhariduskool/iii-kooliaste/liiklus-ja-fuusika/> ning vastavad töölehed <http://www.liikluskasvatus.ee/wp-content/uploads/2017/02/%C3%95ppematerjal-Liiklusest-nii-ja-teisiti..pdf>

Liiklusteemasse kohandatud mängud

* + **Raputa maha** (I–III kooliastmele)
	+ **Pesulõksu mäng** (I–IV kooliastmele)
	+ **Kivi-Paber-Käärid** (II–III kooliastmele)
	+ **Tubane lumesõda** (II–IV kooliastmele)

Töölehed:

* + **Lugude jutustamine** (I–IV kooliastmele)
	+ **Lünktekst Ohutu sõit** (I–II kooliastmele)
	+ **Õige või vale 1** (II–III kooliastmele)
	+ **Õige või vale 2** (II–IV kooliastmele)
	+ **Ristsõna** (I–II kooliastmele)

Veel soovitame ohutu sõidu teema käsitlemiseks kasutada lastesarja „Märka märki“ 8. osa „Sõiduki turvavarustus“ [*https://www.youtube.com/watch?v=MN21oG-uyeA&list=PLQMKDpzUPO6AhZWaH9c0UqBIiUEfflO3k&index=6&t=0s*](https://www.youtube.com/watch?v=MN21oG-uyeA&list=PLQMKDpzUPO6AhZWaH9c0UqBIiUEfflO3k&index=6&t=0s)

ETV saate „Rula ja Ratas“ videot „**Turvavöö bussis**“ [*https://goo.gl/JyE8qH*](https://goo.gl/JyE8qH) ja õppematerjalist „Liiklusest nii ja teisiti“ videot „**Turvavöö**“ [*https://goo.gl/Ld6qRR*](https://goo.gl/Ld6qRR)

„**Liiklustarga bussisõitja meelespea**“ on abiks õpetajale käsitlemaks bussiga sõitmise reegleid. Meelespea võib anda ka enne ekskursioonile minekut õpilasele koduseks ülesandeks, et seda koos vanemaga läbi arutada.

# Mida saaks teha loov- või uurimustööna?

Õpilasuurimusena, sobib hästi füüsika, inimeseõpetus/ühiskonnaõpetus,

Lisaks, kui kool otsustab, et tööd viivad läbi mitu õpilast, siis ka projektina (ainete ülesed ideed http://www.liikluskasvatus.ee/opetajale/ohutusteemalised-opetajaraamatud/iii-kooliaste/ohutuse-teemaulesed-ulesanded/):

* Turvavarustuse teadlikkuse tõstmise nädal koolis, kus ülesanded on jaotatud (kes viivad läbi uurimuse, kes teevad koolitust jne) .
* Koolisisene konkurss seoses turvavarustuse kasutamisega.

Loovtööna:

* koolibussi makett illustreerimaks turvavööde vajalikkust. (näiteks ainest võtta salatikarbi autost: <http://www.liikluskasvatus.ee/opetajale/ohutusteemalised-opetajaraamatud/i-kooliaste/liiklusulesanded/> )

Samuti võib teemat lõimida kunsti ainetesse:

* muusikaline koolibussilaul
* Video koolibussiohutustest (väljamõeldud stsenaarium või dok film)
* Näidend/lavastus koolikaaslastele seoses turvavarustuse kasutamisega koolibussis.

**Kelle poole pöörduda Maanteeametis?**

Teemas on MNT kontaktisik Liis Sepp, kelle poole võib täiendava info saamiseks pöörduda.

# LISAD

**Lisa 1 Vaatlusleht**

|  |  |  |  |
| --- | --- | --- | --- |
| Küsimus: | Ei | Ja | Märkused |
| Bussis on 2 või 3 punkti turvavööd. |  |  |  |
| Turvavööd on puhtad ja pealtnäha töökorras. |  |  |  |
| Bussijuht tuletab meelde turvavöö kinnitamist. |  |  |  |
| Bussijuht kinnitab endal turvavöö. |  |  |  |
| Sõitjad kinnitavad turvavöö. |  |  |  |
| Sõitjad avavad üle rõivaste hõlmad/võtavad üle rõivad seljast, et oleks võimalik pingutada turvavöö linti keha vahetusse lähedusse |  |  |  |
| Sõitjad on bussis omal kohal, turvavööga kinnitatuna kogu sõidu vältel |  |  |  |
| Bussijuht tagab sõitjate sisenemisel või väljumisel ohutuse. Ootab ära, kuni sõitjad on jõudnud omale kohale ja on valmis sõitma. |  |  |  |
| Bussijuht ennetab enne sõidu algust võimalikke probleeme seoses sõitjate ja nende pagasi liikuma hakkamisega äkilise sündmuse korral sõidu ajal. |  |  |  |
| Bussijuht tegeleb sõidu ajal üksnes juhtimisega. |  |  |  |
| Sõitjad võtavad sõidu ajaks (selja)koti seljast/õlalt/sülest? Panevad selle enda istme ette põrandale või selleks ette nähtud kohta? |  |  |  |
| Sõitjad ei sega juhti:a) vesteldes omavahel viisil, mis kutsub esile bussijuhi tungiva vajaduse sekkuda ning tegeleda kõrvaliste tegevustega sõidu ajal, (korra loomine, manitsemine)b) temaga tõsist arutelu pidades,c) teda füüsiliselt või vaimselt mõjutades? (nt kõnetamine üle sõitjate ruumi, lendlevad esemed, valjud hääled sõitjate seadmetest). |  |  |  |
|  |  |  |  |

**Lisa 2 Küsitlusleht**

**1. Kui sageli kinnitad turvavöö bussis, kui sinu istekohal on turvavöö olemas?**

Reeglina

Sageli

Aeg-ajalt

Harva

Reeglina mitte

*Ei oska öelda*

**2. Kui sageli oled kuulnud, et bussijuht tuletab enne sõidu alustamist või sõidu ajal meelde vajadust kinnitada turvavööd?**

Reeglina

Sageli

Aeg-ajalt

Harva

Enamasti mitte

Ei ole sõitnud turvavööga varustatud bussis

*Ei oska öelda*

**3. Kas bussijuhi meeldetuletus enne sõidu alustamist paneks sind bussis turvavööd kinnitama?**

Jah

Ei

*Ei oska öelda*

**4. Mis põhjusel sa bussis sõites ei kinnita turvavööd?**

Ebamugav/segab

Lühike vahemaa

Unustan/pole harjumust

Muu

*Ei oska öelda*